b'\n_START_ARTICLE_\nCirith Ungol (band)\n_START_SECTION_\nHistorie\n_START_PARAGRAPH_\nBandet begynte med at Greg Lindstrom, Robert Garven, Jerry Fogle og Pat Galligan (som senere spilte gitar for Angry Samoans) spilte i sitt f\xc3\xb8rste band, "Titanic" p\xc3\xa5 videreg\xc3\xa5ende. Alle bandmedlemmene hadde lyst til \xc3\xa5 spille tyngre musikk, utenom Pat, og i 1972 byttet de ham ut med Neal Beattie som vokalist, og startet Cirith Ungol. Det var ikke f\xc3\xb8r i 1980 at de fikk en kontrakt med Enigma og fikk gitt ut sitt f\xc3\xb8rste album, Frost and Fire med Tim Baker som vokalist. Etter deres fjerde album, Paradise Lost, splittet bandet opp p\xc3\xa5 grunn av problemer med deres nye plateselskap. I 2001 kom et nytt album fra Cirith Ungol, med gamle og aldri f\xc3\xb8r utgitte demoer og sanger, men intet nytt materiale. Albumet fikk st\xc3\xb8tte fra b\xc3\xa5de Lindstrom og Garven, men Baker var mot utgivelsen._NEWLINE_Lindstrom spiller n\xc3\xa5 i sitt nye band, Falcon, som spiller noen gamle sanger av Cirith Ungol. Jerry Fogle d\xc3\xb8de den 20. august 1998, da leveren hans sviktet.'